recursal/SuperWikiNEXT-32B huggingface dataset:
**প্যাট্রিক ডানিয়েল গ্যাফনি** (ইংরেজি: Patrick Daniel Gaffney; যিনি **প্যাট্রিক গ্যাফনি** বা **প্যাট্রিক ডি গ্যাফনি** নামেই বেশি পরিচিত) একজন মার্কিন শিক্ষাবিদ, অনুবাদক, নৃবিজ্ঞানী এবং পবিত্র ক্রুশ সন্ন্যাস সংঘের একজন ধর্মযাজক। বর্তমানে তিনি নটর ডেম বিশ্ববিদ্যালয় বাংলাদেশের উপাচার্য হিসেবে দায়িত্ব পালন করছেন।

শিক্ষাজীবন
----------

গ্যাফনি ১৯৬৯ সালে যুক্তরাষ্ট্রের নটর ডেম বিশ্ববিদ্যালয় থেকে *ক্লাসিক্যাল অ্যান্ড মডার্ন ল্যাঙ্গুয়েজেস অ্যান্ড লিটারেচার* বিষয়ে স্নাতক সম্পন্ন করেন। এরপর ১৯৭২ সালে নেদারল্যান্ডসের একটি বিশ্ববিদ্যালয়ে ধর্মতত্ত্বের উপর ডিপ্লোমা এবং ১৯৭৩ সালে নটর ডেম বিশ্ববিদ্যালয়ে একই বিষয়ে মাস্টার্স ডিগ্রি অর্জন করেন। তারপর তিনি শিকাগো বিশ্ববিদ্যালয়ে নৃতত্ত্ব নিয়ে অধ্যায়ন শুরু করেন এবং সেখান থেকে ১৯৭৭ সালে এমএ ও ১৯৮২ পিএইচডি ডিগ্রি অর্জন করেন।

তিনি মাতৃভাষা ইংরেজির পাশাপাশি আরবি, ফরাসি, জার্মান, ওলন্দাজ, স্প্যানিশ, ইতালীয় এবং রুশ ভাষায়ও দক্ষ।

কর্মজীবন
--------

নটর ডেম বিশ্ববিদ্যালয় বাংলাদেশের নবীন বরণ অনুষ্ঠানে গ্যাফনি (বাম থেকে চতুর্থ)।
১৯৮০ থেকে ২০১৬ সাল পর্যন্ত গ্যাফনি যুক্তরাষ্ট্রের ইন্ডিয়ানা অঙ্গরাজ্যের নটর ডেম বিশ্ববিদ্যালয়ে নৃতত্ত্ব বিভাগে অধ্যাপনা করেছেন। এর মাঝে, ২০১৩ সালে তিনি ঢাকা বিশ্ববিদ্যালয়ে ভিজিটিং প্রফেসর হিসেবে কাজ করেছেন। ২০১৭ সালের ৮ আগস্ট তিনি নটর ডেম ইউনিভার্সিটি বাংলাদেশের উপাচার্য পদে নিয়োগ পান। প্রথম মেয়াদ শেষে, ২০২২ সালের ২২ আগস্ট তিনি পুনরায় এ পদে নিয়োগ পান।

তথ্যসূত্র
---------

1. ↑  "নটর ডেম বিশ্ববিদ্যালয় বাংলাদেশ"। *বিশ্ববিদ্যালয় মঞ্জুরি কমিশন*। সংগ্রহের তারিখ ২০২০-০৫-২৪।
2. ↑  "Management | NOTRE DAME UNIVERSITY"। *www.ndub.edu.bd*। ২০২০-০৫-১৫ তারিখে মূল থেকে আর্কাইভ করা। সংগ্রহের তারিখ ২০২০-০৫-২৪।
3. ↑  "Patrick Gaffney, C.S.C. // Department of Anthropology // University of Notre Dame"। *anthropology.nd.edu*। ২০২০-০৯-১৮ তারিখে মূল থেকে আর্কাইভ করা। সংগ্রহের তারিখ ২০২০-০৫-২৪।
4. ↑  "VC appointed @ NDUB"। *দ্য ডেইলি অবজারভার* (ইংরেজি ভাষায়)। ১৭ আগস্ট ২০১৭। সংগ্রহের তারিখ ২০২০-০৫-২৪।
5. ↑  "নতুন অনুষদ ও বিভাগ খোলা হবে"। *কালের কণ্ঠ*। ১৩ ডিসেম্বর ২০১৭। ২০১৭-১২-১৮ তারিখে মূল থেকে আর্কাইভ করা। সংগ্রহের তারিখ ২০২০-০৫-২৪।
6. ↑  "নটর ডেম বিশ্ববিদ্যালয়ের উপাচার্য হিসেবে পুনরায় নিয়োগ পেলেন ড. ড্যানিয়েল গ্যাফনি"। *সমকাল*। ২৫ আগস্ট ২০২২। সংগ্রহের তারিখ ১১ আগস্ট ২০২৩।

বহিঃসংযোগ
---------


উইকিমিডিয়া কমন্সে **প্যাট্রিক গ্যাফনি** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* সুডক (ফ্রান্স)
	+ ১

 |
**পশ্চিমবঙ্গ প্রাথমিক শিক্ষা পর্ষদ** হল, ভারতের পশ্চিমবঙ্গ রাজ্য সরকারের প্রাথমিক বিদ্যালয় শিক্ষা সংক্রান্ত দপ্তর। এই দপ্তরের মাধ্যমে সারা রাজ্যের প্রাথমিক বিদ্যালয় গুলি নিয়ন্ত্রণ করা হয়। প্রাথমিক বিদ্যালয়ের শিক্ষক নিয়োগ প্রক্রিয়াও এই দপ্তরের মাধ্যমে করা হয়। পশ্চিমবঙ্গ রাজ্যের প্রতিটা জেলায় জেলায় পশ্চিমবঙ্গ প্রাথমিক শিক্ষা পর্ষদের অধীনস্থ জেলা ভিত্তিক প্রাথমিক বিদ্যালয় সংসদ রয়েছে । এই জেলা সংসদের মাধ্যমে , সংসদের চেয়ারম্যান ও জেলা স্কুল পরিদর্শক জেলার প্রতিটা প্রাথমিক বিদ্যালয়ের গৃহ নির্মাণ থেকে পঠন পাঠন প্রতিটা ক্ষেত্রেই দায়িত্ব পালন করে। শ্রী গৌতম পাল মহাশয়বর্তমানে পশ্চিমবঙ্গ প্রাথমিক বিদ্যালয় পর্ষদ এর সভাপতি হিসেবে দায়িত্ব পালন করছেন।

তথ্যসূত্র
---------

1. ↑  "ভোট অঙ্কেই কি ফের প্রাথমিকে নিয়োগ-বিজ্ঞপ্তি - Eisamay"। *Eisamay*। ২০১৭-১০-৩০। সংগ্রহের তারিখ ২০১৮-০৫-২৬।
2. ↑  "'পরীক্ষার দিন জানিয়ে দ্রুত বিজ্ঞপ্তি', জানালেন প্রাথমিক শিক্ষা পর্ষদ সভাপতি মানিক ভট্টাচার্য– News18 Bengali"। *bengali.news18.com*। ২০১৭-১০-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৬।
**দুর্গাদাস বাউড়ি** ছিলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের অন্তর্গত। তিনি ১৯৪২ সালের ১৫ জানুয়ারি রঘুনাথপুরে জন্মগ্রহণ করেন।  তিনি ছিলেন যুগল চন্দ্র বাউড়ির পুত্র।  তিনি গোদি বেরো উচ্চ বিদ্যালয়ে স্কুলে যান। 

মাহাতা ১৯৭১ সালের পশ্চিমবঙ্গ বিধানসভা নির্বাচনে রঘুনাথপুর আসনের আসনে প্রতিদ্বন্দ্বিতা করেছিলেন, ৮২৮২ ভোট (২৮.৩৬)%) পেয়ে দ্বিতীয় স্থানে ছিলেন।  পরের বছর তিনি ১৯৭২ সালের পশ্চিমবঙ্গ বিধানসভা নির্বাচনে রঘুনাথপুর আসনে জয়ী হন, ১৩,৮৪৬ ভোট (৫০.৬৬) পেয়ে।  বাউরি ১৯৭৭ সালের পশ্চিমবঙ্গ বিধানসভা নির্বাচনে রঘুনাথপুর আসন হারান, ৬,১৫৯ ভোট (১৮.৫১%) নিয়ে চতুর্থ স্থানে শেষ করেন।  ১৯৮২ সালের পশ্চিমবঙ্গ বিধানসভা নির্বাচনে তিনি ১৮,৯৩৫ ভোট (৩১.৬৪%) পেয়ে রঘুনাথপুরে দ্বিতীয় স্থানে ছিলেন। 

বাউড়ি ২০০৩ সালে মারা যান।

তথ্যসূত্র
---------

1. 1 2 3  West Bengal (India). Legislature. Legislative Assembly (১৯৭৪)। *Who's who*। West Bengal Legislative Assembly Secretariat। পৃষ্ঠা 8।
2. ↑  Election Commission of India. *West Bengal 1971*
3. ↑  Election Commission of India. *West Bengal 1972*
4. ↑  Election Commission of India. *West Bengal 1977*
5. ↑  Election Commission of India. *West Bengal 1982*
6. ↑  *The Journal of Parliamentary Information*। Lok Sabha Secretariat। ২০০৪। পৃষ্ঠা 84।
**কাটি ফিরকি** (বৈজ্ঞানিক নাম: *Aeromachus stigmata (Moore)*) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। ভারতে এই প্রজাতিটি দুষ্প্রাপ্য।

আকার
----

কাটি ফিরকি এর প্রসারিত অবস্থায় ডানার আকার ২২-২৮ মিলিমিটার দৈর্ঘের হয়।

উপপ্রজাতি
---------

ভারতে প্রাপ্ত কাটি ফিরকি এর উপপ্রজাতিসমূহ হল-

* *Aeromachus stigmata stigmata* Moore, 1878 – Himalayan Veined Scrub Hopper
* *Aeromachus stigmata obsoleta* Moore, 1878 – Patkai Veined Scrub Hopper

বিস্তার
-------

এই প্রজাতিকে ভারতের পূর্ব হিমালয় থেকে উত্তর-পূর্ব ভারত পর্যন্ত দেখা যায়।

বর্ণনা
------

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার রঙ বাদামী ও কালচে বাদামী। সামনের ডানার উভয়পৃষ্ঠে ও পিছনের ডানার নিম্নতলে সারিবদ্ধ সাদা ছোট ছোপ দেখা যায়। পিছনের ডানার নিম্নতলে ডিসকাল ছোপগুলি সাবটার্মিনাল ছোপগুলি অপেক্ষা বৃহদাকার এবং উক্ত সাব-টার্মিনাল সাদা ছোটগুলি টার্মেনের কিছুটা উপরে শেষ হয়েছে।

শুঙ্গের শীর্যভাগে মুগুরাকৃতি অংশ (club) apiculus বর্তমান।}}

আচরণ
----

পর্বতের পাদদেশ থেকে ১৭০০মিটার উচ্চতা পর্যন্ত উন্মুক্ত বনাঞ্চলে বসবাস করতে পছন্দ করে। ভারতএ এদের মে মাসে সবচেয়ে বেশি দেখা যায়। এরা মাটির কাছ দিয়ে ঊড়ে যায়। ঘাস এবং গুল্মের উপর দিয়ে ও তাদের উপর প্রায়শই অবস্থান করে।

তথ্যসূত্র
---------

1. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা 324।
2. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 89। আইএসবিএন 9789384678012।
3. ↑  "*Aeromachus stigmata Moore, 1878 – Veined Scrub Hopper*"। সংগ্রহের তারিখ ১৯ ডিসেম্বর ২০১৭।
4. ↑  Watson, E. Y. (১৮৯১)। *Hesperiidae Indica: Being a Reprint of Descriptions of the Hesperiidae of India, Burma and Ceylon*। Madras: Vest and Company। পৃষ্ঠা 74। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিমিডিয়া কমন্সে **কাটি ফিরকি** সংক্রান্ত মিডিয়া রয়েছে।
মাস্টার চিফ পেট্টি অফিসার **ডিঙ্গকো সিং** (জন্ম: ১লা জানুয়ারী ১৯৭৯ - ১০ই জুন ২০২১) একজন ভারতীয় মুষ্টিযোদ্ধা, যিনি ১৯৯৮ সালে ব্যাংককে এশিয়ান গেমসে স্বর্ণপদক জিতেছিলেন। তিনি উত্তর-পূর্ব ভারতের মণিপুর রাজ্যের অধিবাসী।  ২০১৩ সালে তিনি ভারত সরকার দ্বারা পদ্মশ্রী পুরস্কারে ভূষিত হন

অর্জনসমূহ
---------

নাঙ্গাঙ্গোম ডিঙ্গকো সিং, সাধারণত 'ডিংকো সিং' নামে পরিচিত তিনি একজন ভারতীয় মুষ্টিযোদ্ধা এবং ভারতের অন্যতম সেরা বক্সার হিসাবে বিবেচিত। ১৯৯৭ সালে তিনি ব্যাঙ্ককের কিং কাপ জিতেছিলেন এবং ১৯৯৮ সালে ব্যাংকক এশিয়ান গেমসে ৫৪ কেজি বিভাগে স্বর্ণ জিতেছিলেন। তিনি ভারতীয় নৌবাহিনীর একজন সার্ভিস কর্মী। ১৯৯৮ সালে থাইল্যান্ডের ব্যাংকক এশিয়ান গেমসে বক্সিং ইভেন্টে স্বর্ণপদক অর্জনের জন্য তিনি সুপরিচিত।

ব্যক্তিগত জীবন
--------------

তিনি ১৯৭৯ সালের ১লা জানুয়ারি মণিপুরের পূর্ব ইম্ফল জেলার সেকতা নামে প্রত্যন্ত গ্রামে খুব দরিদ্র পরিবারে জন্মগ্রহণ করেছিলেন। ডিংকোকে জীবনের প্রথম থেকেই প্রতিকূলতার বিরুদ্ধে লড়াই করতে হয়েছিল এবং অনাথআশ্রমে বড় হয়েছিলেন তিনি।
বক্সিং থেকে অবসর নেওয়ার পরে তিনি ভারতীয় নৌসেনার অফিসার রূপে কাজ করতেন। ২০১৭ সালে লিভার ক্যান্সারে আক্রান্ত হন তিনি। দীর্ঘ রোগভোগের পরে মাত্র ৪২ বছর বয়সে ২০২১ সালের ১০ই জুন শেষ নিঃশ্বাস ত্যাগ করেন ভারতের এই অসাধারণ বক্সার।

আন্তর্জাতিক বক্সিং
------------------

১৯৯৭ সালে তিনি আন্তর্জাতিক বক্সিংয়ের অঙ্গনে আত্মপ্রকাশ করেছিলেন এবং থাইল্যান্ডের ব্যাংককে অনুষ্ঠিত ১৯৯৭ এর কিং কাপ জিতেছিলেন। টুর্নামেন্ট জেতার পাশাপাশি ডিংকো সিংকেও এই টুর্নামেন্টের সেরা বক্সার হিসাবে ঘোষণা করা হয়েছিল।

সুবর্ণ সুযোগ
------------

তিনি ১৯৯৮ সালে ব্যাংককের এশিয়ান গেমসে অংশ নিয়ে ভারতীয় বক্সিং দলের জন্য নির্বাচিত হয়েছিলেন। অজানা কারণে তাকে শেষ মুহুর্তে দল থেকে বাদ দেওয়া হয়েছিল এবং এই ঘটনায় ডিঙ্গকো ভেঙে পড়েন। অবশেষে তিনি নির্বাচিত হন এবং ইভেন্টটি তার ক্যারিয়ারের শীর্ষস্থানীয় হিসাবে প্রমাণিত হয়েছিল কারণ তিনি ৫৪ কেজি ব্যান্টমওয়েট বিভাগে স্বর্ণপদক জয়ের মাধ্যমে ইতিহাস সৃষ্টি করেছিলেন।

পুরস্কার ও সম্মান
-----------------

বক্সিং খেলাধুলায় তাঁর শ্রেষ্ঠত্ব এবং তাঁর নিরন্তর প্রচেষ্টা ও নিষ্ঠার দ্বারা জাতির প্রতি তাঁর অসাধারণ অবদানের স্মরণে তাকে ১৯৯৯ সালে মর্যাদাপূর্ণ অর্জুন পুরস্কার এবং পরে ২০১৩ সালে দেশের চতুর্থ সর্বোচ্চ অসামরিক পুরস্কার পদ্মশ্রী পুরস্কারে ভূষিত করা হয়েছিল।

তথ্যসূত্র
---------

1. ↑  S. Rifaquat, Ali (১৩ নভেম্বর ১৯৯৯)। "India's most volatile pugilist"। *The Tribune*। সংগ্রহের তারিখ ২০ নভেম্বর ২০০৯।
2. ↑  "Padma Awards Announced" (সংবাদ বিজ্ঞপ্তি)। Ministry of Home Affairs। ২৫ জানুয়ারি ২০১৩। সংগ্রহের তারিখ ২৭ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আব্দুল লতিফ সিদ্দিকী** (জন্ম: ১৯৪৩) হলেন একজন বাংলাদেশী রাজনীতিবিদ, সাবেক মন্ত্রী ও টাঙ্গাইল-৪ আসনের বর্তমান সংসদ সদস্য। তিনি ১৯৭০ সাল থেকে এখন পর্যন্ত মোট ছয়বার এ আসনের সংসদ সদস্য হিসেবে নির্বাচিত হয়েছেন। তিনি ২০০৯ থেকে ২০১৪ পর্যন্ত গণপ্রজাতন্ত্রী বাংলাদেশ সরকারের বিভিন্ন মন্ত্রণালয়ের মন্ত্রীর দায়িত্ব পালন করেন। এছাড়া তিনি বাংলাদেশ আওয়ামী লীগের সভাপতিমণ্ডলীর সদস্য হিসেবেও দায়িত্ব পালন করেছেন।

কর্মজীবন
--------

আব্দুল লতিফ সিদ্দিকী টাঙ্গাইল-৪ আসন থেকে ছয়বার সংসদ সদস্য নির্বাচিত হন। প্রথম ১৯৭০, দ্বিতীয় ১৯৭৩, তৃতীয় ১৯৯৬ সালে এবং চতুর্থ ২০০৯ সালে ও পঞ্চম ২০১৪ সালে। তিনি ১লা সেপ্টেম্বর ২০১৫ সালে সংসদ সদস্য পদ থেকে পদত্যাগ করেন। সর্বশেষ ২০২৩ সালের ৭ই জানুয়ারি দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে এই আসন থেকেই ষষ্ঠবারের মত সংসদ সদস্য নির্বাচিত হয়েছেন।

তিনি ২০০৯ থেকে ২০১৩ সাল পর্যন্ত বাংলাদেশ সরকারের পাট ও বস্ত্র মন্ত্রণালয়ের মন্ত্রী ছিলেন। ২০১৪ সালের জানুয়ারিতে আব্দুল লতিফ সিদ্দিকী দশম মন্ত্রিসভার ডাক, টেলিযোগাযোগ ও তথ্য প্রযুক্তি মন্ত্রণালয়ের দ্বায়িত্ব পান। ৩০ সেপ্টেম্বর ২০১৪ সালে তিনি মুসলমানদের অন্যতম ধর্মীয় ভিত্তি হজ সম্পর্কে বিতর্কিত মন্তব্য করেন। ফলে ইসলামপন্থীদের আন্দোলনের মুখে পদত্যাগ করতে বাধ্য হন।

৭ জানুয়ারি ২০২৪ সালে তিনি দ্বাদশ জাতীয় সংসদ নির্বাচনে স্বতন্ত্র প্রার্থী হয়ে টাঙ্গাইল-৪ আসন থেকে সংসদ সদস্য পদে নির্বাচিত হন।

বিতর্ক
------

২০১৪ সালের শেষের দিকে মার্কিন যুক্তরাষ্ট্রের নিউইয়র্কের একটি অনুষ্ঠানে হজ ও তবলিগ জামাত, প্রধানমন্ত্রীর ছেলে সজীব ওয়াজেদ জয় ও সাংবাদিকদের সম্পর্কে নিয়ে বিরূপ মন্তব্য করেন আব্দুল লতিফ সিদ্দিকী। ফলে তিনি নিজ দল আওয়ামী লীগ থেকে বহিষ্কৃত হন ও মন্ত্রিত্ব হারান। ১ সেপ্টেম্বর ২০১৫ সালে তিনি সংসদ থেকে পদত্যাগ করেন।

তথ্যসূত্র
---------

1. ↑  "টাঙ্গাইলে জয় পেলেন লতিফ সিদ্দিকী"। *প্রথম আলো*। ২০২৪-০১-০৮। সংগ্রহের তারিখ ২০২৪-০১-০৯।
2. ↑  "হজ সম্পর্কে বিরূপ মন্তব্য লতিফ সিদ্দিকীর"। *প্রথম আলো*। ২৯ সেপ্টেম্বর ২০১৪।
3. ↑  "লতিফের আসন শূন্য ঘোষণা"। *প্রথম আলো*। ৩ সেপ্টেম্বর ২০১৫।
East Timor demographic changeপূর্ব তিমুরের জনসংখ্যা (১৮৬১-২০১১).
**পূর্ব তিমুরের জনমিতি** বলতে পূর্ব তিমুরের জনসংখ্যা সম্পর্কিত বিভিন্ন পরিসংখ্যান ও বিবরণ বুঝানো হয়। এই নিবন্ধটিতে পূর্ব তিমুরের জনঘনত্ব, শিক্ষা, ধর্ম, জাতিগোষ্ঠী, ভাষা প্রভৃতির ভিত্তিতে জনসংখ্যা সম্পর্কিত তথ্যাবলী সন্নিবেশিত রয়েছে।

জনসংখ্যা
--------

সিআইএ ওয়াল্ড ফেক্টবুকের তথ্যানুসারে ২০১৭ সালে পূর্ব তিমুরের মোট জনসংখ্যা ১২,৪২,২৮৩ জন।

### পরিবর্তন

জাতিসংঘের হিসাব অনুসারে পূর্ব তিমুরে বর্তমানে জনসংখ্যা বৃদ্ধির হার প্রতি হাজারে ৩০.৭ জন। ঐ তথ্য মতে, ২০০৫-২০১০ সালের মধ্যে প্রতি বছর গড়ে ৪২,০০০ জন করে জন্ম নেয়ার পাশাপাশি ৯,০০০ জন করে মৃত্যবরণ করায় বার্ষিক জনবৃদ্ধি ঘটছে ৩৩,০০০ জন করে। এখানে মোট প্রজনন হার ৪.২; যা শহরাঞ্চলে ৩.৫ এবং গ্রামাঞ্চলে ৪.৬।

### বয়স কাঠামো

জাতিসংঘের হিসাব অনুসারে পূর্ব তিমুরে বর্তমানে জনসংখ্যার ৫৩.৮৫% বা ৫,৭৪,২৬৯ জন কর্মক্ষম (১৫-৬৪ বছর বয়সী) জনগোষ্ঠীর অংশ এবং ৪১.৪৪% বা ৪,৪১,৯০৬ জন শিশু (০-১৪ বছর বয়সী) ও অবশিষ্ট ৪.৭১% বা ৫০,২৩৪ জন বৃদ্ধ (৬৫ + বছর বয়সী) মিলিতভাবে নির্ভরশীল জনগোষ্ঠী।

নৃগোষ্ঠী
--------

পূর্ব তিমুরে বেশ কিছু নৃগোষ্ঠীর বসবাস রয়েছে। এর মধ্যে প্রধান দুটি হলো অস্ট্রেনেশিয়ান জনগোষ্ঠী এবং পাপুয়ান জনগোষ্ঠী।

ভাষা
----

পূর্ব তিমুরের রাস্ট্রীয় ভাষা তেতুুম ভাষা এবং পর্তুগিজ ভাষা ছাড়াও এখানে ইন্দোনেশীয় ভাষা এবং ইংরেজি ভাষাকে সাংবিধানিকভাবে "কাজে ব্যবহার" করার কথা বলা হয়েছে। এখানে মোট ১৬টি ভাষা ব্যবহৃত হয়; যাদের মধ্যে তেতুুুম, গালোলে, মাম্বে ও কিমাক - এই চারটিই প্রধান। তেতুুম ভাষাটি ইউরোপিয়ান ভাষা দ্বারা, বিশেষতঃ পর্তুগিজ ভাষা দ্বারা, ঔপনিবেশিক শাসনের কারণে, প্রভাবিত হয়েছে ব্যাপকভাবে।

ধর্ম
----

পূর্ব তিমুর খ্রিস্টান-সংখ্যাগরিষ্ঠ দেশ; ২০০৫ সালের হিসাব অনুসারে এদেশের জনসংখ্যার ৯৯%-এরও অধিকই খ্রিস্ট ধর্মের অনুসারি। মোট জনসংখ্যার ৯৬.৯% ক্যাথলিক খ্রিস্টান; ২.২% প্রোটেস্ট্যান্ট খ্রিস্টান; ০.৩% ইসলাম ধর্মের এবং অন্যান্য ধর্মের অনুসারী ০.৬% অধিবাসী।

শিক্ষা
------

পূর্ব তিমুরে সাক্ষতা গণনা করা হয় ১৫ বছরের উর্ধ বয়সীদের হিসাবে। ২০১৫ সালের হিসাব অনুসারে এদেশের জনসংখ্যার ৬৭.৫% সাক্ষর; যার মধ্যে পুরুষ ৭১.৫% এবং মহিলা ৬৩.৪%।

স্বাধীনতা অর্জনের পর পর পূর্ব তিমুরে ছিলো উচ্চ নিরক্ষরতার হার; তৎকালীন জনসংখ্যার ৫৫% নারী এবং ৪৫% পুরুষ নিরক্ষর ছিলো। প্রাপ্ত বয়স্ক জনসংখ্যার মাত্র ১৮% মাধ্যমিক শিক্ষা এবং তাদের মধ্যে মাত্র ১.৪% উচ্চশিক্ষা সম্পন্নকারী ছিলো। শিক্ষার হার বৃদ্ধিতে শিক্ষা উপকরণ এবং অভিজ্ঞ শিক্ষকের অভাব পূরণই ছিলো মূল চ্যালেঞ্জ। উচ্চ প্রজনন হার এক্ষেত্রে আরেক সমস্যা ছিলো। জাতিসংঘ শিক্ষা প্রতিষ্ঠানের সংখ্যা বৃদ্ধির লক্ষ্যে অনেক শিক্ষককে পুনর্বাসন এবং স্কুল পুনর্বাসন ও পুনর্বাসন করতে সাহায্য করেছে, যার ফলে স্কুলে ভর্তির হার দ্রুত বৃদ্ধি পেয়েছে।

আরও দেখুন
---------

তথ্যসূত্র
---------

1. 1 2 3 4 5 6 7  "East & Southeast Asia :: TIMOR-LESTE"। CIA The World Factbook। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।
2. ↑  "World Population Prospects: The 2010 Revision"। ৬ মে ২০১১ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।
3. ↑
4. ↑  "Demographic Yearbook"। *UN Data*। United Nations। সংগ্রহের তারিখ ৪ ডিসেম্বর ২০১৫।

বহিঃসংযোগ
---------
**শামীম হায়দার পাটোয়ারী** (জন্ম:২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সাবেক সংসদ সদস্য। তিনি ২০১৮ সালে শূন্য আসনে উপনির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।

প্রাথমিক জীবন
-------------

শামীম হায়দার পাটোয়ারী ২৫ সেপ্টেম্বর ১৯৮১ সালে গাইবান্ধার সুন্দরগঞ্জের বামনডাঙ্গা ইউনিয়নের মনিরাম গ্রামে জন্মগ্রহণ করেন। তার পিতা এ বি এম মফিজুল ইসলাম পাটোয়ারী ঢাকা বিশ্ববিদ্যালয়ের আইন বিভাগের অধ্যাপক ও চেয়ারম্যান ছিলেন। তার মা রোকেয়া ইসলাম, আইনজীবী ছিলেন। ৩ ভাই ও ১ বোনের মধ্যে তিনি কনিষ্ঠ।

তিনি উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাস করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর লন্ডন বিশ্ববিদ্যালয় থেকেও এলএলবি করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন। এছাড়াও ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন।

কর্মজীবন
--------

শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত।

### রাজনৈতিক জীবন

শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। এই আসনটি আর জামায়াতে ইসলামীর ঘাঁটি হিসেবে পরিচিত থাকলেও বাংলাদেশ জামায়াতে ইসলামী বাংলাদেশ সুপ্রিম কোর্ট কর্তৃক নিবন্ধন অবৈধ এবং সংগঠনটিকে নির্বাচনে অংশগ্রহণের অযোগ্য ঘোষণা করার ফলে জামায়াত থেকে কেউ নির্বাচনে আসতে পারেনি। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি জাতীয় পার্টির লাঙ্গল প্রতীক নিয়ে নির্বাচন করেন। তখন তার প্রতিদ্বন্দ্বী হিসেবে জামায়াতের প্রার্থী অধ্যাপক মাজেদুর রহমান ছিলেন। ব্যারিস্টার শামীম হায়দার পাটোয়ারী ২০১৮ সালে পুনরায় এমপি হিসেবে নির্বাচিত হন।

তথ্যসূত্র
---------

1. ↑  "গাইবান্ধা-১ আসনে জাপার প্রার্থী ব্যারিস্টার শামীম হায়দার"। *জাগো নিউজ*। সংগ্রহের তারিখ ২০১৮-০৬-২৭।
2. 1 2  শামীম হায়দার পাটোয়ারী, গাইবান্ধা-১ সুন্দরগঞ্জ আসন। "১০ম জাতীয় সংসদ সদস্য তালিকা (বাংলা)"। *www.parliament.gov.bd*। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৭।
3. ↑  "সুন্দরগঞ্জ উপ-নির্বাচনে জাপা প্রার্থী শামীম হায়দার জয়ী"। *বাংলাদেশ প্রতিদিন*। সংগ্রহের তারিখ ২০১৮-০৬-২৭।
একই নামের অন্যান্য ব্যক্তির জন্য সোহরাব হোসেন (দ্ব্যর্থতা নিরসন) দেখুন।

**সোহরাব হোসেন** (জন্ম. ১৯২১- মৃত্যু্‌. ১৯৯৮) বাংলাদেশের একজন রাজনীতিবিদ ছিলেন। মৃত্যুর পূর্ব পর্যন্ত তিনি বৃহত্তর যশোর জেলা আওয়ামী লীগের সভাপতি ও মাগুরা মহকুমা আওয়ামী লীগের সভাপতির দায়িত্ব পালন করেন।

জীবনের প্রথমার্ধ
----------------

সোহরাব হোসেন ১৯২১ সালে মাগুরার ভায়না গ্রামে এক সম্ভ্রান্ত মুসলিম পরিবারে জন্ম নেন । ১৯৪৬ সালে রংপুর কারমাইকেল কলেজ থেকে ডিস্টিঙ্কশন্ সহ বি.এস.সি পাশ করে যশোহর জেলা স্কুলে শিক্ষক হিসাবে যোগদান করেন। ১৯৪৮ সনে তিনি শিক্ষকতার পেশা ত্যাগ করে ঢাকা বিশ্ববিদ্যালয়ে আইন বিষয়ে ভর্তি হন। ১৯৫২ সালে ভাষা আন্দোলনে সক্রিয় ভূমিকা পালন করেন এবং এলএলবি পাশ করে ১৯৫৪ সালে মাগুরা বারে যোগদান করেন।

রাজনৈতিক জীবন
-------------

ছাত্র জীবনে কমরেড আব্দুল হক এবং তত্কালীন বৃটিশবিরোধী আন্দোলনে জড়িত ছিলেন এবং ১৯৪৮ সালে তিনি তত্কালিন ছাত্রনেতা শেখ মুজিবুর রহমানের সংস্পর্শে আসেন। ১৯৬৬ সাল পর্যন্ত তিনি মাগুরা আওয়ামী লীগের সাধারণ সম্পাদক ছিলেন। ১৯৬৮ থেকে ১৯৭২ সাল পর্যন্ত বৃহত্তর যশোহর জেলা আওয়ামী লীগের সভাপতির দায়িত্ব পালন করেন। ১৯৬২ সালে তিনি পাকিস্তান জাতীয় পরিষদে মাগুরা-নড়াইল আসন থেকে জাতীয় সংসদ সদস্য নির্বাচিত হন। ১৯৭০ সালের সাধারণ নির্বাচনে তিনি ২য় সর্বোচ্চ ভোটের ব্যবধানে পাকিস্তান জাতীয় পরিষদের সদস্য নির্বাচিত হন।

স্বাধীনতা যুদ্ধ ও পরবর্তী
-------------------------

স্বাধীনতা যুদ্ধ চলাকালিন সময়ে তিনি মুজিব নগর সরকারের অন্যতম নীতি নির্ধারকের দায়িত্ব পালন করেন। তিনি স্বাধীন বাংলাদেশে প্রথম মন্ত্রী পরিষদের বন, মৎস্য ও পশু পালন মন্ত্রনালয়ের দায়িত্ব গ্রহণ করেন।  পরবর্তীতে তিনি গণপুর্ত ও নগর উন্নয়ন মন্ত্রণালয়ের মন্ত্রী হিসাবে দায়িত্বপ্রাপ্ত হন।

মৃত্যু
------

জনাব সোহরাব হোসেন ১৯৯৮ সালের ২৬ জানুয়ারি ৭৭ বছর বয়সে মৃত্যুবরণ করেন। তাকে মাগুরার ভায়না গ্রামস্থ পৌর গোরস্থানে সমাহিত করা হয় ।

তথ্যসূত্র
---------

1. ↑  Rahman, Syedur। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা 307। আইএসবিএন 9780810874534। সংগ্রহের তারিখ ১১ অক্টোবর ২০১৬।
2. ↑  Rahman, Syedur (২০১০-০৪-২৭)। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা 305। আইএসবিএন 9780810874534। সংগ্রহের তারিখ ৯ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Rahman, Syedur (২০১০-০৪-২৭)। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা 305। আইএসবিএন 9780810874534। সংগ্রহের তারিখ ৯ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ড. শ্রী বীরেন শিকদার** (জন্ম: অক্টোবর ১৬, ১৯৪৯ ) একজন বাংলাদেশী আইনজীবী এবং রাজনীতিবিদ। ছাত্রজীবন থেকেই তিনি রাজনীতিতে সক্রিয় ছিলেন। তিনি ২০১৪ সালের ৫ জানুয়ারি অনুষ্ঠিত দশম জাতীয় সংসদের সদস্য নির্বাচিত হন এবং ১২ জানুয়ারি যুব ও ক্রীড়া মন্ত্রণালয়ের প্রতিমন্ত্রী হিসেবে নিযুক্ত হন।

প্রাথমিক জীবন ও শিক্ষা
----------------------

বীরেন শিকদারের জন্ম ১৯৪৯ সালের ১৬ অক্টোবর মাগুরা জেলার শালিখা উপজেলার সিংড়া গ্রামে। পিতার নাম বিহারী লাল শিকদার এবং মাতা শ্রীমতি সরস্বতী শিকদার। পিতা পেশায় একজন ব্যবসায়ী ছিলেন। তিনি ঝিনাইদহ জেলার হাটবারবাজার হাইস্কুল হতে এসএসসি, সরকারি হোসেন শহীদ সোহরাওয়ার্দী কলেজ হতে এইচ এস সি ও যশোর মাইকেল মধুসূদন কলেজ থেকে গ্রাজুয়েশন ডিগ্রি গ্রহণ করেন। পরবর্তীতে তিনি রাজশাহী বিশ্ববিদ্যালয় হতে আইনশাস্ত্রে স্নাতক ও স্নাতকোত্তর ডিগ্রি লাভ করেন।

রাজনৈতিক জীবন
-------------

বীরেন শিকদার ১৯৬৮-৬৯ সালে বৃহত্তর যশোর জেলার ছাত্রলীগের সভাপতি ছিলেন। ১৯৭১ সালে তিনি মুজিব বাহিনীর সদস্য হিসেবে নিজ এলাকায় মুক্তিযুদ্ধে সক্রিয় অংশগ্রহণ করেন। ২০১৪ সালের ৫ জানুয়ারি অনুষ্ঠিত দশম জাতীয় সংসদের সদস্য নির্বাচিত হন এবং ১২ জানুয়ারি যুব ও ক্রীড়া মন্ত্রণালয়ের দায়িত্বপ্রাপ্ত প্রতিমন্ত্রী হিসেবে নিযুক্ত হন। বীরেন শিকদার ১৯৮৫ সালে শালিখা উপজেলার চেয়ারম্যান এবং ১৯৯৬ সাল, ২০০৮ সালে জাতীয় সংসদের সদস্য হিসেবে নির্বাচিত হন। তিনি তার পেশাদার জীবনে বিভিন্ন সময়ে বাণিজ্য মন্ত্রণালয় সম্পর্কিত স্থায়ী কমিটির সদস্য, শিক্ষা মন্ত্রণালয় সম্পর্কিত স্থায়ী কমিটি ও সরকারি প্রতিষ্ঠান কমিটির সদস্য এবং বস্ত্র ও পাট মন্ত্রণালয় সম্পর্কিত স্থায়ী কমিটির সভাপতি হিসাবে দায়িত্ব পালন করেন।

ব্যক্তিগত জীবন
--------------

বীরেন শিকদারের স্ত্রীর নাম শান্তিলতা শিকদার। ওনাদের এক ছেলে ও এক মেয়ে। ছেলে অমিতাভ শিকদার ঢাকা বিশ্ববিদ্যালয়ে ব্যবসা প্রশাসন ইনষ্টিটিউট হতে এমবিএ পাস করেছেন। মেয়ে বিউটি শিকদার স্নাতকোত্তর ডিগ্রি প্রাপ্ত। বর্তমানে তিনি বঙ্গবন্ধু শেখ মুজিব মেডিকেল বিশ্ববিদ্যালয়ে চাকুরি করছেন।

সমাজ সেবা
---------

তিনি তার নিজ গ্রাম শালিখার সিংড়ায় তার মায়ের নামে সরস্বতী শিকদার স্কুল এ্যান্ড কলেজ, পিতার নামে বিহারীলাল শিকদার ডিগ্রি কলেজ এবং আড়পাড়া ডিগ্রি মহাবিদ্যালয়ের প্রতিষ্ঠাতা। মহম্মদপুর সদরে তার নিজ নামে শ্রী বীরেন শিকদার আদর্শ স্কুল এন্ড কলেজ প্রতিষ্ঠা করেন।
ভিডিও বিনোদপুর ডিগ্রী কলেজ

পুরস্কার ও সম্মাননা
-------------------

* শিক্ষা ও সমাজ সেবায় বিশেষ অবদান রাখার কারণে ভারতের কলকাতা বিশ্ববিদ্যালয় তাকে ‘বি আর আন্বেদকর পুরস্কারে’ ভূষিত করে।
* লর্ড বৌদ্ধ আন্তর্জাতিক শান্তি পুরস্কার-২০১৫
* স্পেনের মাদ্রিদে বারচেম ইন্টারন্যাশনাল বিশ্ববিদ্যালয় থেকে আইন ও গণতন্ত্রের উপর ডক্টরেট(পিএইচডি)

তথ্যসূত্র
---------

1. ↑  "মাননীয় প্রতিমন্ত্রী - Ministry of Youth and Sports-Government of the People's Republic of Bangladesh - যুব ও ক্রীড়া মন্ত্রণালয়-গণপ্রজাতন্ত্রী বাংলাদেশ সরকার"। *moysports.gov.bd*। সংগ্রহের তারিখ ২ ডিসেম্বর ২০১৫।
2. ↑  "লর্ড বৌদ্ধ আন্তর্জাতিক শান্তি পুরস্কার পেলেন ড. শ্রী বীরেন শিকদার"। *Magura News*। সংগ্রহের তারিখ ২ ডিসেম্বর ২০১৫।
3. ↑  Probir Sikdar। "শালিখায়  যুব ও ক্রীড়া প্রতিমন্ত্রীকে গণসংবর্ধনা প্রদান"। *Uttaradhikar71news.com*। সংগ্রহের তারিখ ২ ডিসেম্বর ২০১৫।

আরও দেখুন
---------

1. বাংলাদেশের জাতীয় সংসদের সদস্যদের তালিকা

বহিঃসংযোগ
---------


উইকিমিডিয়া কমন্সে **বীরেন শিকদার** সংক্রান্ত মিডিয়া রয়েছে।
**ম্যাট কোহেন** (১৯৪২-১৯৯৯) কানাডার গুরুতপূর্ণ ঔপন্যাসিক, ছোটগল্পকার, শিশুতোষ গ্রন্থের লেখক। ম্যাটের আরেক নাম টেডি জ্যাম। এই ছদ্মনামে তিনি শিশু ও কিশোরতোষ বইগুলো লিখেছেন। তাঁর জন্ম কানাডার অন্টারিও প্রদেশের কিংস্টন শহরে। তার লেখা নিরীক্ষামূলক উপন্যাসগুলো প্রকাশিত হয় ষাটের দশকের শেষ দিকে। ১৯৭৪ সালে প্রকাশিত ম্যাটের প্রথম উপন্যাস *দ্য ডিসইনহেরিটেড* তার সাহিত্য-শক্তির উল্লেখযোগ্য বহিঃপ্রকাশ। বছরের হিসেব করলে দেখা যাবে ম্যাট কোহেনের সাহিত্য-চর্চার কাল ঠিক ত্রিশ বছর। মোট ত্রিশটি গ্রন্থ রচনা করেছেন সাতান্ন বছর বয়সে। অনেকগুলো গ্রন্থই যথেষ্ট সমাদৃত হয়েছিল কানাডীয় সাহিত্যের বর্তমান সময়ের পুরোধা ব্যক্তিদের দ্বারাও। ১৯৭৯ এবং ১৯৯৭ সালে তার নাম নমিনেশন পেলেও তিনি বিজয়ী হন নি। শেষ উপন্যাস *এলিজাবেথ অ্যান্ড আফটার* (১৯৯৯) এর জন্যেই ম্যাট কোহেন গভর্নর জেনারেল সাহিত্য পুরস্কার পান। ম্যাটের ঝুলিতে ছোটগল্প গ্রন্থের সংখ্যাও কম নয়—মোট এগারোটি। ২০০২ সালে টরেন্টো থেকে প্রকাশিত হয়েছিল আনকমন গ্রাউন্ড : অ্যা সেলিব্রেশন অব ম্যাট কোহেন। সে সংকলনে রয়েছে ম্যাটকে নিয়ে কানাডীয় সাহিত্যের সকল মহীরুহদের স্মৃতি ও মূল্যায়ন।

গ্রন্থাবলী
----------

* *করসোনিলফ* (১৯৬৯)
* *জনি ক্রাকেল সিঙস* (১৯৭১)
* *ডিসইনহেরিটেড* (১৯৭৪)
* *উডেন হান্টার্স* (১৯৭৫)
* *দ্য কালারস অব ওয়ার* (১৯৭৭)
* *দ্য সুইট সেকেন্ড সামার অব কিটি মেলোন* (১৯৭৯)
* *ফ্লাওয়ার্স অব ডার্কনেস* (১৯৮১)
* *দ্য স্প্যানিশ ডক্টর* (১৯৮৪)
* *নাদিন* (১৯৪৭)
* *ইমোশনাল অ্যারিথমেটিক* (১৯৯০)
* *ফ্রুড : দ্য প্যারিস নোটবুকস* (১৯৯১)
* *দ্য বুকসেলার* (১৯৯৩)
* *লাস্ট সিন* (১৯৯৭)
* *এলিজাবেথ অ্যান্ড আফটার* (১৯৯৯)
* *‘টাইপিং : অ্যা লাইফ ইন ২৬ কিইস’ (২০০০)*

‘সালেম ট্রিলজি' প্রসঙ্গ
-----------------------

ম্যাট কোহেনের সাহিত্যযাত্রা প্রসঙ্গে ‘সালেম ট্রিলজি’র প্রসঙ্গ বারবার উচ্চারিত হয়। অন্টারিওর এক কাল্পনিক শহরের নাম সালেম যেখানে তিনি তার এই ধারার উপন্যাসগুলোর প্রেক্ষিত বানিয়েছেন। সালেমকে প্রেক্ষাপট করে ম্যাটের লেখা উপন্যাসগুলো হলো পূর্বোল্লিখিত দ্য ডিজইনহেরিটেড, দ্য কালারস অব ওয়ার, দ্য সুইট সেকেন্ড সামার অব কিটি মেলোন এবং ফ্লাওয়ার্স অব ডার্টনেস। কাল্পনিক এই শহরের নামকরণটি এসেছে ‘জেরুজালেম’ শব্দের শেষ অংশ থেকে। সাথে এসেছে ইহুদি ইতিহাস ও অতীতের কথাও।

পুরস্কার
--------

* গভর্নর জেনারেল সাহিত্য পুরস্কার [১৯৯৯]

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "ম্যাট কোহেনের দুঃখ"। *porospor.info*। [*স্থায়ীভাবে অকার্যকর সংযোগ*]
**সুজানা মোদি** কানাডীয় সাহিত্যের অতি আবশ্যক একটি নাম। কানাডার অতীত পড়তে গেলে অবশ্যম্ভাবী একটি পাঠ হলো সুজানা মোদি। ১৮৬৭ সালে কানাডার কনফেডারেশন যুগ শুরুর আগে সুজানা এদেশীয় সাহিত্যের একজন প্রতিনিধিত্বশীল লেখক। কানাডায় আসার আগেই সুজানা কবিতা এবং শিশুসাহিত্য রচনায় যথেষ্ট পরিচিতি লাভ করেছিলেন। তাঁর আত্মজীবনীমূলক গ্রন্থ Roughing It in the Bush (১৮৫২) এবং Life in the Clearings (১৮৫৩) কানাডীয় সাহিত্যে ক্লাসিক মর্যাদা লাভ করেছে। এছাড়া তাঁর ঝুলিতে রয়েছে আটটি শিশুতোষ গ্রন্থ। কাব্যগ্রন্থের সংখ্যা দুই। পরিণত বয়সে যে-পাঁচটি উপন্যাস তিনি রচনা করেন সেগুলো হলো : Mark Hurdlestone (১৮৫৩), Flora Lyndsay (১৮৫৪), Matrimonial Speculations (১৮৫৪), Geoffrey Moncton (১৮৫৫) এবং The World Before Them (১৮৬৮)। ১৯৮৫ সালে তাঁর চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime।

জীবন
----

ইংল্যান্ডে জন্ম সুজানার। স্বামীর সঙ্গে আপার কানাডায় আসেন ১৮৩২ সালে। কোবোর্গের কাছাকাছি জায়গায় তাঁরা একটি ফার্ম প্রতিষ্ঠা করেন। এরপর রাইস লেক এরিয়ায় চলে যান তাঁরা এবং সবশেষে ১৮৪০ সালে বেলভিলের শহরতলিতে আবাস গড়েন। বেলভিল থেকে সুজানা টরন্টোয় প্রথমবার আসেন ১৮৫২ সালে। ১৮৬৯ সালে স্বামী জনের মৃত্যুর পর সুজানা যদিও মাসে মাসেই টরন্টোয় আসতেন। উল্লেখ করা যেতে পারে, সুজানা মোদি শেষ নিশ্বাস ত্যাগ করেন টরন্টো শহরেই। যদিও তাঁর দেহ তাঁর ইচ্ছা অনুযায়ী সমাহিত করা হয় দীর্ঘদিনের চেনা বেলভিলের প্রাকৃতিক ছায়ায়, যেখানে শায়িত ছিলেন সুজানার স্বামী ও দুই সন্তান।

রচনা
----

### আত্মজীবনীমূলক গ্রন্থ

* *Roughing It in the Bush* (১৮৫২)
* *Life in the Clearings* (১৮৫৩)

### উপন্যাস

* *Mark Hurdlestone* (১৮৫৩)
* *Flora Lyndsay* (১৮৫৪)
* *Matrimonial Speculations* (১৮৫৪)
* *Geoffrey Moncton* (১৮৫৫)
* *The World Before Them* (১৮৬৮)

### চিঠিপত্র

১৯৮৫ সালে তাঁর চিঠিপত্র নিয়ে একটি ঢাউস বই প্রকাশিত হয়। শিরোনাম *Letters of a Lifetime*

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস  ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "কানাডার কিংবদন্তি লেখক সুজানা মোদি"। *kaliokalam.com*।
**হ্যারি ডাডলি ব্রোমফিল্ড** (ইংরেজি: Harry Bromfield; জন্ম: ২৬ জুন, ১৯৩২) কেপ প্রদেশের মোসেল বে এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **হ্যারি ব্রোমফিল্ড**।

প্রথম-শ্রেণীর ক্রিকেট
---------------------

১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত হ্যারি ব্রোমফিল্ডের প্রথম-শ্রেণীর খেলোয়াড়ী জীবন চলমান ছিল। ১২ বছরব্যাপী প্রথম-শ্রেণীর খেলোয়াড়ী জীবনে ওয়েস্টার্ন প্রভিন্সের পক্ষে ২০১টি উইকেট লাভের মাধ্যমে হ্যারি ব্রোমফিল্ড তার অফ ব্রেক বোলিংয়ের কার্যকারিতা প্রদর্শন করেছেন।

১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত ওয়েস্টার্ন প্রভিন্সের সদস্যরূপে খেলেন। তবে, ১৯৬৮-৬৯ মৌসুমে ওয়েস্টার্ন প্রভিন্সের পক্ষে আরও একটি খেলায় অংশ নিয়েছিলেন। ১৯৬০-৬১ মৌসুমে ট্রান্সভালের বিপক্ষে ব্যক্তিগত সেরা বোলিং পরিসংখ্যান ৭/৬০ দাঁড় করান। ১৯৬২-৬৩ মৌসুমে ট্রান্সভালের বিপক্ষে আবারও ৫/১০০ ও ৫/৬৪ লাভ করেন। খেলায় তার বোলিং পরিসংখ্যান ছিল ৭৬.৪-২৫-১৬৪-১০।

নিচেরসারির ব্যাটসম্যান ও ডানহাতি অফ ব্রেক বোলার হ্যারি ব্রোমফিল্ডকে হিউ টেফিল্ডের যোগ্য উত্তরাধিকারী হিসেবে ভাবা হতো। কিন্তু, দক্ষিণ আফ্রিকা দলে খুব কমই টেস্ট খেলার সুযোগ লাভ করেছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে নয়টিমাত্র টেস্টে অংশগ্রহণ করেছেন হ্যারি ব্রোমফিল্ড। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

হিউ টেফিল্ডের অবসর গ্রহণের পরই কেবল টেস্ট দলে অংশগ্রহণের সুযোগ পান। ১৯৬৪-৬৫ মৌসুমে কেপটাউনে সিরিজের তৃতীয় টেস্টে সফরকারী ইংল্যান্ডের সংগৃহীত ৪৪২ রানের বিপরীতে তিনি ৫৭.২ ওভারে ৫/৮৮ লাভ করেছেন। এটিই তার ব্যক্তিগত সেরা বোলিং পরিসংখ্যান হিসেবে রয়ে যায়। বেশ নিখুঁতভাবে বজায় রেখে এক প্রান্তে অবস্থান করে ক্রমাগত বোলিং করে গেছেন। এ টেস্টে ৫৭.২ ওভারের ম্যারাথন স্পেল করেন।

কেবলমাত্র একবারই বিদেশ গমন করতে পেরেছিলেন। তবে, লর্ডস টেস্ট শেষে তাকে দলের বাইরে রাখা হয় ও তরুণ অ্যাথল ম্যাককিননকে তার স্থলাভিষিক্ত করা হয়।

তথ্যসূত্র
---------

1. ↑  "Western Province v Transvaal 1960-61"। *CricketArchive*। সংগ্রহের তারিখ ২১ জুন ২০১৬।
2. ↑  "Western Province v Transvaal 1962-63"। *CricketArchive*। সংগ্রহের তারিখ ২১ জুন ২০১৬।
3. ↑  South Africa v England, Cape Town 1964-65

আরও দেখুন
---------

* গডফ্রে লরেন্স
* কেন ভিলজোয়েন
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে হ্যারি ব্রোমফিল্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হ্যারি ব্রোমফিল্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* "Where are the greats?"
"County Normal" above an entrace to the normal school in Viroqua, Wisconsin
**নর্মাল স্কুল** হল একটি প্রশিক্ষণ প্রতিষ্ঠান। নর্মাল স্কুলে মূলত প্রাথমিক বিদ্যালয়ের শিক্ষকদের পেশাগতভাবে প্রশিক্ষণ দেওয়া হয়। সর্বপ্রথম নর্মাল স্কুল হচ্ছে ফ্রান্সের রিমস শহরের নর্মাল স্কুল (École Normale)। ১৬৮৫ সালে ক্যাথলিক সন্ত জন ব্যাপ্টটিস্ট ডি লা স্যাল্লে কর্তৃক বিদ্যালয়টি প্রতিষ্ঠিত হয়। এর মূল লক্ষ্য ছিল বিদ্যালয়ে ও বাইরে আদর্শ ও মানসম্মত উপযুক্ত শিক্ষক তৈরির মাধ্যমে শিক্ষাদান পদ্ধতি ও কৌশলের উন্নয়ন। 

পরবর্তী সময়ে ফ্রান্সের প্যারিসে উচ্চতর শ্রেণি শিক্ষকদের জন্যে উচ্চ নর্মাল স্কুল (École Normale Superieure) চালু করা হয়। তারপর থেকে ধীরে ধীরে নর্মাল স্কুল ইউরোপে ও অন্যান্য মহাদেশে বিস্তার লাভ করে। মার্কিন় যুক্তরাষ্ট্রে ১৮২৩ সালে এক মিশনারি কর্তৃক ভারমন্ট অঙ্গরাজ্যের কনকর্ড শহরে নর্মাল স্কুল প্রথম চালু করা হয় এবং ১৮৩৯ সালে ম্যাসাচুসেটস অঙ্গরাজ্যের লেক্সিনটন শহরে প্রথম সরকারিভাবে নর্মাল স্কুল স্থাপন করা হয়।

১৭১৬ সালে ডেনিশ উপনিবেশ স্থাপনকারীদের দ্বারা ভারত উপমহাদেশে সর্বপ্রথম নর্মাল স্কুল চালু হয় তামিলনাডুর নাগাপত্তনম জেলার ট্রাঙ্কুইভার (বর্তমান নাম তরঙ্গমবাদি) শহরে।  ১৮০২ সালে উইলিয়াম কেরী কর্তৃক মুম্বাইতে নর্মাল স্কুল স্থাপন করেন। ১৮৫২ সালে কলকাতায় নর্মাল স্কুল স্থাপিত হয়। ১৮৫৬ সালে হুগলিতে নর্মাল স্কুল প্রতিষ্ঠিত করা হয়। ১৮৫৭ সালে ঢাকায় সরকারি নর্মাল স্কুল স্থাপন করা হয়। সেই স্কুলটির অবস্থান ছিল বাহাদুর শাহ পার্কের অনতিদূরে। সরকার ১৮৬৩ সালের নারীদের জন্য ঢাকার সুত্রাপুরে একটি নর্মাল স্কুল চালু করে। কিন্তু নারী শিক্ষণার্থীর সংখ্যার অভাবে ১৮৭২ সালে স্কুলটি বন্ধ হয়ে যায়। ঢাকার আরমানিটোলায় আর্মেনিয়ানদের কর্তৃক পরিচালিত আরেকটি নর্মাল স্কুল ছিল। ১৮৭৪ সালে বাংলার লে. গভর্নর ক্যাম্পবেল ৪৬টি নর্মাল স্কুল স্থাপনের অনুমোদন দেন। ১৮৬৯ সালে কুমিল্লায়, ১৮৮২ সালে রংপুর এবং আসামের বিভিন্ন শহরে এমনকি বিংশ শতাব্দীতে নর্মাল স্কুলের মত স্কুল স্থাপিত হয়েছিল।

তথ্যসূত্র
---------

1. ↑  "নর্মাল স্কুল"। সংগ্রহের তারিখ ২০১৫-১২-১৫।
2. ↑  "Oxford English Dictionary"। সংগ্রহের তারিখ ২০০৭-১২-১১।

আরও দেখুন
---------

* টিচার্স ট্রেনিং ইনস্টিটিউট
'*ক্যারল শীল্ডস* [১৯৩৫-২০০৩] আমেরিকায় জন্মগ্রহণকারী কানাডীয় লেখক। তিনি মোট দশটি উপন্যাস, পাঁচটি ছোটগল্প সংকলন, তিনটি কাব্যগ্রন্থ, আটটি নাটকের রচয়িতা। এছাড়া কানাডীয় সাহিত্যের অগ্রগণ্য লেখক সুজানা মোদিকে নিয়েও রচনা করেছেন একটি আলোচনা গ্রন্থ। ইংরেজি সাহিত্যে গুরুত্বপূর্ণ ব্যক্তিত্ব জেন অস্টেনকে নিয়ে রচনা করেছেন জীবনীগ্রন্থও। উপন্যাস *দ্য স্টোন ডায়েরিজ* [১৯৯৩] সম্ভবত একমাত্র গ্রন্থ যেটি একই সাথে কানাডার গভর্নর জেনারেল সাহিত্য পুরস্কার [১৯৯৩] এবং আমেরিকার পুলিৎজার পুরস্কার [১৯৯৫] লাভ করেছিল। সমকালের যে তিনজন কানাডীয় সাহিত্যিককে লোরাইন ইয়র্ক তার *লিটারারি সেলিব্রিটি ইন কানাডা* [টরন্টো, ২০০৭] গ্রন্থে বিশেষ মর্যাদার সাথে আলোকপাত করেছেন তাদের একজন হলেন ক্যারল শীল্ডস।

জীবন
----

ক্যারল ১৯৫৫ সালে স্কটল্যান্ডে যান ব্রিটিশ কাউন্সিলের অর্থায়নে পড়াশোনা করতে। সেখানে তার সাথে পরিচয় হয় প্রকৌশলবিদ্যার কানাডীয় ছাত্র ডোনাল্ড হাফ শিল্ডসের সাথে। ১৯৫৭ সালে তারা বিয়ে করে স্থায়ীভাবে কানাডায় চলে আসেন। ক্যারল শীল্ডস ১৯৯৬ থেকে ২০০০ সাল পর্যন্ত উইনিপেগ বিশ্ববিদ্যালয়ের চ্যান্সেলর ছিলেন। মোট পনেরবার সম্মানসূচক ডক্টরেট ডিগ্রি পেয়েছেন তিনি। ২০১৬ সালের ৮ সেপ্টেম্বর ম্যানিটোবা বিশ্ববিদ্যালয় ক্যারলের আবক্ষ মূর্তি উন্মোচন করে। উইনিপেগের ঐতিহাসিক কিংস পার্কে ২০০৮-২০০৯ সালে ক্যারল শীল্ডস মেমোরিয়াল ল্যাবিরিন্থ তৈরি করা হয়। উল্লেখ করা যেতে পারে যে, ক্যারলের ‘ল্যারিস পার্টি’র মূল চরিত্র ল্যারিও কিন্তু গোলকধাঁধা নির্মাণের একজন শিল্পী। 
ক্যারলের উপন্যাস ল্যারি’স পার্টি ১৯৯৮ সালে ‘অরেঞ্জ প্রাইজ ফর ফিকশান’ পুরস্কার লাভ করে। ক্যারলের শেষ উপন্যাস আনলেস ২০০২ সালে স্কোশিয়া ব্যাংক গিলার পুরস্কার, গর্ভনর জেনারেল সাহিত্য পুরস্কার, বুকার পুরস্কার এবং অরেঞ্জ প্রাইজ ফর ফিকশানের জন্য শর্টলিস্টেড হয়। ক্যারল রচিত জেন অস্টেনের জীবনগ্রন্থটি ২৫ হাজার ডলার মূল্যের চার্লস টেইলর পুরস্কার লাভ করেছিল।

গ্রন্থাবলী
----------

* *স্মল সেরেমোনিজ* (১৯৭৬)
* *সুজানা মোদি : ভয়েজ অ্যান্ড ভিশন* (১৯৭৬)
* *দ্য বক্স গার্ডেন* (১৯৭৭)
* *দ্য রিপাবলিক অব লাভ* (১৯৯২)
* *দ্য স্টোন ডায়েরিজ* (১৯৯৩)
* *ল্যারিজ পার্টি* (১৯৯৭)

পুরস্কার
--------

* গভর্নর জেনারেল সাহিত্য পুরস্কার [১৯৯৩]
* পুলিৎজার পুরস্কার [১৯৯৫]
* স্কোশিয়া ব্যাংক গিলার পুরস্কার

চলচ্চিত্রায়ন
-------------

ক্যারলের উপন্যাস সোয়ান সিনেমাতেও রূপ লাভ করেছিল তার জীবদ্দশাতেই—১৯৯৬ সালে। ১৯৯২ সালে প্রকাশিত ক্যারলের উপন্যাস দ্য রিপাবলিক অব লাভ ২০০৩ সালে চিত্রায়ন হয়। পরিচালনায় ছিলেন দীপা মেহতা।

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস  ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "ক্যারল শীল্ডস : জীবনীমূলক উপন্যাসের লেখক"। *porospor.info*। [*স্থায়ীভাবে অকার্যকর সংযোগ*]
**মাহবুব জাহেদী** (২ ফেব্রুয়ারি ১৯২৯ - ৮ এপ্রিল ২০০৬) একজন ভারতীয় রাজনীতিবিদ যিনি ১৯৯৬ থেকে ২০০৬ সালে তার মৃত্যু পর্যন্ত পশ্চিমবঙ্গের কাটোয়া (লোকসভা কেন্দ্র) প্রতিনিধিত্ব করেছিলেন।

ভারতীয় জাতীয় সেনাবাহিনীর একজন প্রাক্তন সৈনিক, তিনি শাহনওয়াজ খানের নেতৃত্বে ব্রিটিশ বাহিনীর বিরুদ্ধে যুদ্ধ করেছিলেন। পশ্চিমবঙ্গের কৃষকদের একজন নেতৃস্থানীয় সংগঠক হওয়ার পাশাপাশি, তিনি বাম সাংস্কৃতিক আন্দোলন এবং ইন্ডিয়ান পিপলস থিয়েটার অ্যাসোসিয়েশন (আইপিটিএ) এর সাথেও যুক্ত ছিলেন। 

তিনি ১৯৭৬ থেকে ১৯৯১ সাল পর্যন্ত সভাধীপতি, জেলা পরিষদ, বর্ধমান ছিলেন। তিনি ১৯৯১ সালে পশ্চিমবঙ্গ বিধানসভার সদস্য ছিলেন, ভাতার নির্বাচনী এলাকার প্রতিনিধিত্ব করেছিলেন। এই সময়কালে তিনি পশ্চিমবঙ্গ সরকারের পশু সম্পদ উন্নয়ন, সংখ্যালঘু বিষয়ক, হজ ও ওয়াকফ মন্ত্রী ছিলেন। এমপি থাকাকালে তিনি একাধিক সংসদীয় কমিটির সদস্য ছিলেন।

তথ্যসূত্র
---------

1. ↑  "Mehboob Zahedi passes away"। *The Hindu*। Chennai, India। ৯ এপ্রিল ২০০৬। ২৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৯-২০।
2. ↑  "Zahedi, Shei Mahboob"। *Biographical Sketch, Member of Parliament, 14 th Lok Sabha West Bengal*। Lok Sabha Secretariat। ১৫ জুন ২০০৬ তারিখে মূল থেকে আর্কাইভ করা। সংগ্রহের তারিখ ২০০৭-০৯-১৯।
**ফিলিস ওয়েব** (জন্ম ১৯২৭) কানাডার অগ্রগণ্য কবি। তিনি ১৯৯২ সালে তিনি অর্ডার অব কানাডার অফিসার পদে ভূষিত হন। এর দশ বছর আগে ১৯৮২ সালে কবিতার জন্য পান গভর্নর জেনারেল সাহিত্য পুরস্কার। বর্তমানে ব্রিটিশ কলাম্বিয়ার বাসিন্দা ফিলিস বিমূর্ত চিত্রকলার একজন শিল্পীও বটে। ফিলিসের প্রথম কবিতার বই প্রকাশিত হয়েছিল ১৯৫৪ সালে। সব শেষটি ১৯৯৭ সালে। শেষ তিনটি যদিও কাব্য-সংকলন। সাড়ে চার দশকে ফিলিসের মোট কবিতার বই তেইশটি। এ ছাড়া আছে দুটি গদ্যগ্রন্থ।
১৯৬৫ সালে প্রকাশিত হয়েছিল তাঁর কাব্যগ্রন্থ *নেইকেড পেয়েমস*। সমালোচকদের বিবেচনায় এ গ্রন্থটি ছিল সমকালীন কাব্যধারার এক অসামান্য সংযোজন। কানাডার অগ্রগণ্য সাহিত্যিক মাইকেল ওনডাডজিও বলেছেন, ১৯৬০-এর দশকে এ বই অসাধারণ প্রভাবশালী একটি প্রয়াস। এবং মজার বিষয় হলো এই কাব্যগ্রন্থের পর ফিলিসকে নিশ্চুপ দেখা গেছে, প্রায় পনেরো বছর। ১৯৮০ সালে প্রকাশিত হয়েছিল *উইলসন বাউল*। সেটিকে প্রতিষ্ঠিত কানাডীয় সাহিত্য সমালোচক নরথ্রপ ফ্রাই (১৯১২—১৯৯১) বললেন, কানাডীয় কবিতায় এটি ল্যান্ডমার্ক। অনেকের মতে ১৯৯০ সালে প্রকাশিত ফিলিসের *হ্যাঙ্গিং ফায়ার* তাঁর সর্বশ্রেষ্ঠ কাব্যসৃজন। ২০১৪ সালে জন এফ হালকুপের সম্পাদনায় প্রকাশিত হয় ফিলিস ওয়েবের কাব্য সংকলন *পিকক ব্লু*। পাঁচশ পৃষ্ঠার এই গ্রন্থটি ফিলিসের কবিতাকে সহজসাধ্যভাবে বোঝার জন্য এক গুরুত্বপূর্ণ উদ্যোগ। মোট আটটি কাব্যগ্রন্থ থেকে সম্পাদক কবিতাগুলো নির্বাচন করেছেন। সেগুলোর বাইরে আরও গোটা পঞ্চাশেক কবিতা আছে বইটিতে।

জীবন
----

গ্রন্থাবলী
----------

* *ট্রায়ো* (যুগ্মভাবে, ১৯৫৪)
* *ইভেন ইওর রাইট আই’ (১৯৫৬)*
* *ইন আ গার্ডেন অব দ্য পিটি প্যালেস: আ প্যাঙ কানটাটা* (১৯৬১)
* *দি সি ইজ অলসো আ গার্ডেন* (১৯৬২)
* *নেইকেড পেয়েমস* (১৯৬৫)
* *উইলসন বাউল* (১৯৮০)
* *ওয়াটার অ্যান্ড লাইট: গজলস অ্যান্ড অ্যান্টি গজলস*(১৯৮৪)
* *হ্যাঙ্গিং ফায়ার* (১৯৯০)
* *পিকক ব্লু* (২০১৪)

পুরস্কার
--------

* অফিসার অর্ডার অব কানাডার (১৯৯২)
* গভর্নর জেনারেল সাহিত্য পুরস্কার [১৯৮২]

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস  ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "ফিলিস ওয়েব: কানাডার প্রবীণতম এক কবি"। *northamerica.prothomalo.com*। [*স্থায়ীভাবে অকার্যকর সংযোগ*]
**সামছুল আলম দুদু** (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন।

কর্মজীবন
--------

পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালের দশম জাতীয় সংসদ নির্বাচনে প্রথমবার সংসদ সদস্য নির্বাচিত হয়েছেন।

রাজনৈতিক জীবন
-------------

সামছুল আলম দুদু (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন। সাংসদ সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন। পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালের দশম জাতীয় সংসদ নির্বাচনে প্রথমবার সংসদ সদস্য নির্বাচিত হয়েছিলেন। ২০১৮ সালের একাদশ জাতীয় সংসদ নির্বাচনে জয়পুরহাট ১ আসন থেকে বাংলাদেশ আওয়ামী লীগের মনোনীত প্রার্থী হিসেবে বিপুল ভোটের ব্যবধানে দ্বিতীয় বারের মতো সংসদ সদস্য নির্বাচিত হন।

তথ্যসূত্র
---------

1. ↑  সামছুল আলম দুদু, জয়পুরহাট-১। "Constituency 34\_10th\_Bn"। ২০১৮-১২-৩১ তারিখে মূল থেকে আর্কাইভ করা। সংগ্রহের তারিখ ২০১৮-০১-২৩।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
অন্য ব্যবহারের জন্য আবুল হোসেন (দ্ব্যর্থ‌তা নিরসন) দেখুন।
মেজর জেনারেল **আবুল হোসেন**, এনডিসি, পিএসসি (জন্ম: ১৫ মার্চ ১৯৬২) একজন অবসরপ্রাপ্ত বাংলাদেশি জেনারেল। তিনি বাংলাদেশের সীমান্তরক্ষী বাহিনী বর্ডার গার্ড বাংলাদেশের মহাপরিচালক ছিলেন।

শিক্ষাজীবন
----------

আবুল হোসেন ১৯৮০ সালের ফেব্রুয়ারি বাংলাদেশ মিলিটারি একাডেমিতে যোগ দেন। তিনি বুয়েট থেকে পুরকৌশল বিষয়ে ডিগ্রি লাভ করেছেন। তিনি চট্টগ্রাম বিশ্ববিদ্যালয় থেকে বিএসসি, জাতীয় বিশ্ববিদ্যালয় থেকে ডিফেন্স স্টাডিজে মাস্টার্স ডিগ্রি লাভ করেন। তিনি ঢাকার ডিফেন্স সার্ভিস কমান্ড এন্ড স্টাফ কলেজ এবং ন্যাশনাল ডিফেন্স কলেজে পড়াশোনা করেছেন। এছাড়া তিনি আমেরিকান ইন্টারন্যাশনাল ইউনিভার্সিটি অব বাংলাদেশ থেকে ইএমবিএ এবং বাংলাদেশ ইউনিভার্সিটি অব প্রফেশনালস থেকে এমফিল (পার্ট‌-১) সম্পন্ন করেছেন।

তিনি চীনে জুনিয়র অফিসার কমব্যাট ইঞ্জিনিয়ারিং কোর্সে অংশ নিয়েছেন। পাশাপাশি তিনি তুরস্কে ব্যাটালিয়ন কমান্ডার কমান্ড কোর্স, যুক্তরাজ্যে ইন্টারন্যাশনাল বর্ডার সিকিউরিটি এন্ড ম্যানেজমেন্ট কোর্স, যুক্তরাষ্ট্রে এডভান্সড সিকিউরিটি কো-অপারেশন কোর্সে অংশ নিয়েছেন।

সামরিক জীবন
-----------

১৯৮১ সালের ২৭ ডিসেম্বর আবুল হোসেন বাংলাদেশ সেনাবাহিনীর ইঞ্জিনিয়ার্স কোরে কমিশন লাভের মাধ্যমে সেনাবাহিনীতে কর্মজীবন শুরু করেন। তিনি সেনা সদরদপ্তরের ইঞ্জিনিয়ার ইন চীফ শাখার জিএসও এবং ১৪ স্বতন্ত্র ইঞ্জিনিয়ার ব্রিগেডের ব্রিগেড মেজর হিসেবে দায়িত্বপালন করেছেন। তিনি স্কুল অব মিলিটারি ইঞ্জিনিয়ারিং এর সিনিয়র প্রশিক্ষক ও প্রধান প্রশিক্ষক হিসেবে দায়িত্বপালন করেছেন।

তিনি ১৭ ইঞ্জিনিয়ার কনস্ট্রাকশন ব্যাটালিয়ন, এক্সপোসিভ অর্ড‌ন্যান্স ব্যাটালিয়ন-কুয়েত, স্পেশাল ওয়ার্কস অর্গানাইজেশন এবং বিজিবির সেক্টর কমান্ডার হিসেবে দায়িত্বপালন করেছেন।

আবুল হোসেন বিভিন্ন সরকারের বিভিন্ন পূর্ত কাজে জড়িত ছিলেন। তিনি চিম্বুক-থানচি সড়ক নির্মাণ প্রকল্পের প্রজেক্ট অফিসার ছিলেন। এছাড়া ঢাকা সিটি কর্পোরেশনের প্রধান প্রকৌশলী ছিলেন। তিনি বাংলাদেশ সেনাবাহিনীর পূর্ত পরিচালক ও প্রধান প্রকৌশলী ছিলেন। তিনি এমআইএসটির কমান্ডান্ট ও সশস্ত্র বাহিনীর ইঞ্জিনিয়ার ইন চীফ ছিলেন। তিনি বাংলাদেশ অর্ডন্যান্স ফ্যাক্টরির কমান্ডান্ট হিসেবেও নিয়োজিত ছিলেন।

তিনি বাংলাদেশ ইঞ্জিনিয়ার্স ইনস্টিটিউট এর আজীবন ফেলো এবং এশিয়া প্যাসিফিক সেন্টার ফর সিকিউরিটি স্টাডিজ, ইউএসএ এর একজন সম্মানিত ফেলো।

বিজিবির মহাপরিচালক
------------------

মেজর জেনারেল আবুল হোসেন ২০১৬ সালের ২ নভেম্বর বর্ডার গার্ড বাংলাদেশের মহাপরিচালক হিসেবে সাবেক মহাপরিচালক মেজর জেনারেল আজিজ আহমেদের স্থলাভিষিক্ত হন। ১৬ নভেম্বর তিনি তার দপ্তর শুরু করেন। বিজিবির মহাপরিচালক হওয়ার পূর্বে তিনি রাষ্ট্রপতির সামরিক সচিব ছিলেন।

বিদেশি মিশন
-----------

আবুল হোসেন বিদেশে সামরিক ও পেশাগত দায়িত্বপালন করেছেন। তিনি জাতিসংঘের শান্তিরক্ষা মিশনে অংশ নেন। এছাড়াও তিনি মোজাম্বিক এবং অপারেশন কুয়েত পুনর্গঠনে অংশ নিয়েছেন।

ব্যক্তিগত জীবন
--------------

আবুল হোসেন ব্যক্তিগত জীবনে দুই কন্যা সন্তানের জনক।

তথ্যসূত্র
---------

1. 1 2 3 4 5 6 7 8 9 10  DG's Profile, ২ ডিসেম্বর ২০১৬ তারিখে সংগৃহিত
2. ↑  New BGB chief joins office, ২ ডিসেম্বর ২০১৬ তারিখে সংগৃহিত

| সামরিক দপ্তর
 |
| --- |
| পূর্বসূরীমেজর জেনারেল আজিজ আহমেদ | **বর্ডার গার্ড বাংলাদেশের মহাপরিচালক**১৬ নভেম্বর ২০১৬ – ২৭ মার্চ, ২০১৮ | উত্তরসূরীমেজর জেনারেল মোঃ সাফিনুল ইসলাম |
|
একই নামের অন্যান্য ব্যক্তির জন্য হাবিবুর রহমান (দ্ব্যর্থতা নিরসন) দেখুন।
**হাবিবুর রহমান হাবিব** (**জন্ম:** ২৭ নভেম্বর ১৯৭২) বাংলাদেশের সিলেট জেলার রাজনীতিবিদ যিনি সিলেট-৩ আসনের সংসদ সদস্য।

প্রাথমিক জীবন
-------------

হাবিবুর রহমান হাবিব ২৭ নভেম্বর ১৯৭২ সালে সিলেট জেলার দক্ষিণ সুরমা উপজেলার কামালবাজার গ্রামে জন্মগ্রহণ করেন। তিনি কামালবাজারের হাজী রাশিদ আলী উচ্চ বিদ্যালয় থেকে আমি লেখাপড়া করে সিলেট এমসি কলেজ থেকে বিএ পাস করেন। ১৯৯৫ সালে তিনি যুক্তরাজ্যে প্রবাস জীবন শুরু করেন।

কর্মজীবন
--------

হাবিবুর রহমান হাবিব প্রবাসী পল্লী গ্রুপ নামের একটি আবাসন কোম্পানির উপব্যবস্থাপনা পরিচালক।

### রাজনৈতিক জীবন

হাবিব ১৯৮৬ সালে অষ্টম শ্রেণিতে পড়ার সময় ছাত্রলীগের রাজনীতির সঙ্গে সম্পৃক্ত হন। দক্ষিণ সুরমা উপজেলা ও এমসি কলেজ ছাত্রলীগের কার্যকরী কমিটির সদস্য হন। 

তিনি লন্ডন যুবলীগের ভারপ্রাপ্ত সাধারণ সম্পাদক এবং যুক্তরাজ্য যুবলীগের যুগ্ম সাধারণ সম্পাদক হিসেবে দায়িত্ব পালন করেন। যুক্তরাজ্য আওয়ামী লীগের সদস্য এবং ত্রাণ ও সমাজকল্যাণ সম্পাদক হিসেবে দায়িত্ব পালন করেন হাবিব। 

তিনি সিলেট জেলা আওয়ামী লীগের সদস্য।

১১ মার্চ ২০২১ সালে সিলেট-৩ আসনের সংসদ সদস্য মাহমুদ উস সামাদ চৌধুরী মৃত্যুবরণ করলে শূন্য আসনের উপনির্বাচনে ৬ সেপ্টেম্বর ২০২১ সালে তিনি সংসদ সদস্য নির্বাচিত হন।

তথ্যসূত্র
---------

1. ↑  "সিলেট-৩ আসনের উপনির্বাচনে আ.লীগের হাবিব নির্বাচিত"। *dhakapost.com*। সংগ্রহের তারিখ ২০২১-০৯-০৪।
2. ↑  "সিলেট-৩ আসনে উপনির্বাচনে হাবিবুর পেলেন নৌকার টিকিট"। *দৈনিক প্রথম আলো*। ১৩ জুন ২০২১। সংগ্রহের তারিখ ৭ সেপ্টেম্বর ২০২১।
3. ↑  "সিলেট ৩ আসনে বিপুল ভোটে জয়ী আ.লীগ প্রার্থী হাবিবুর রহমান হাবিব"। *jjdin*। সংগ্রহের তারিখ ২০২১-০৯-০৪।
**বিমলচন্দ্র ঘোষ** (১২ ডিসেম্বর, ১৯১০ - ২২ অক্টোবর, ১৯৮১) একজন বাঙালি বামপন্থী কবি ছিলেন।

জন্ম
----

বিমলচন্দ্র ঘোষ ১৯১০ খ্রিষ্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তার পিতার নাম ছিল নগেন্দ্রনাথ ঘোষ। তাদের পৈতৃক বাড়ি ছিল হাওড়ার বালি শহরে।

শিক্ষা ও কর্মজীবন
-----------------

১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন।

কবিতা ও গান
-----------

বিমলচন্দ্র ঘোষের উল্লেখযোগ্য কাব্যগ্রন্থ হল *জীবন ও রাত্রি*, *দক্ষিণায়ন*, *উলুখড়*, *দ্বিপ্রহর ও অন্যান্য কবিতা*, *ফতোয়া*, *নানকিং*, *সাবিত্রী*, *বিশ্বশান্তি*, *ভুখা ভারত*, *উদাত্ত ভারত*, *রক্তগোলাপ* প্রভৃতি। *নানকিং* কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তার লেখা *উজ্জ্বল একঝাঁক পায়রা*, *শোনো বন্ধু শোনো- প্রাণহীন এই শহরের ইতিকথা*, *ঝড় উঠেছে বাউল বাতাস* প্রভৃতি জনপ্রিয়তা লাভ করেছিল।

তথ্যসূত্র
---------

1. 1 2  চক্রবর্তী, নীলাব্জ। "বিমলচন্দ্র ঘোষ"। journey90s.co.in। সংগ্রহের তারিখ ২৯ মার্চ ২০১৫। [*স্থায়ীভাবে অকার্যকর সংযোগ*]
**জামালগঞ্জ কয়লা ক্ষেত্র** জয়পুরহাট জেলার জামালগঞ্জে অবস্থিত একটি কয়লা ক্ষেত্র। ১৯৬২ সালে কয়লা ক্ষেত্রটি আবিষ্কৃত হয়। ১১.৬৬ বর্গকিলোমিটার এলাকাজুড়ে কয়লা ক্ষেত্রটি বিস্তৃত। এখানে কয়লার স্তরের গভীরতা ১১৫৪ মিটার। মজুদ কয়লার পরিমাণ ৫৪৫০ লক্ষ মেট্রিক টন।

ইতিহাস
------

১৯৬২ সালে যুক্তরাষ্ট্রের সহায়তায় তখনকার খনিজ ও জ্বালানি শক্তি কমিশন জয়পুরহাট জেলার জামালগঞ্জে ১১টি ক্ষেত্র চিহ্নিত করেন। এই এলাকার ৬৭০ থেকে ১০৬২ মিটার গভীরে উন্নতমানের হাই ভলাটাইল বিটুমিনাস কয়লার সন্ধান পাওয়া যায়।

খনন কাজ
-------

২০১৫ সালের ২১শে জুন বাংলাদেশের পেট্রোবাংলার সাথে ভারতের মাইনিং এসোসিয়েটস প্রাইভেট লিমিটেডের একটি চুক্তি স্বাক্ষরিত হয়। তারা পরীক্ষা করে দেখে কয়লার ফাঁকের আনুবীক্ষণিক স্তরে কি পরিমাণ মিথেন গ্যাস রয়েছে। ২০১৮ সালে পেট্রোবাংলা এই কয়লা ক্ষেত্রের উত্তর-পশ্চিমাংশের ১৫ বর্গকিলোমিটার এলাকায় প্রথম ধাপে সম্ভাব্যতা যাচাই করে কয়লা উত্তোলনের উদ্যোগ গ্রহণ করে।

তথ্যসূত্র
---------

1. ↑  "বাংলাদেশ জাতীয় তথ্য বাতায়ন"। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৮।
2. 1 2  রাশেদুজ্জামান (৫ জানুয়ারি ২০১৬)। "অবশেষে আলোর মুখ দেখছে জামালগঞ্জ কয়লা খনি"। *জাগো নিউজ*। সংগ্রহের তারিখ ২৫ জুন ২০১৮।
3. 1 2  "জামালগঞ্জ খনি থেকে কয়লা উত্তোলনের উদ্যোগ"। *দৈনিক ইনকিলাব*। ৩ মার্চ ২০১৮। সংগ্রহের তারিখ ২৫ জুন ২০১৮।

গ্রন্থপঞ্জি
-----------

* মহসীন। *রয়াসন ২য় পত্র, একাদশ-দ্বাদশ শ্রেণী*।
**সামিল উদ্দিন আহমেদ শিমুল** একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁপাইনবাবগঞ্জ-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

==প্রারম্ভিক জীবন== আসমাউল বালুচর কানসাট শিবগঞ্জ চাঁপাই নবাবগঞ্জ রাজশাহী বাংলাদেশ আমেরিকান ট্রেডিং এজেন্সি রাষ্ট্রীয় নীতি গোপনীয়তা রক্ষা ডিটেক্টিভ নিউজ এজেন্সি অফ বাংলাদেশ ডিএনএ 55 আন্তর্জাতিক বিষয়ক সম্পাদক 01711364053 01715463574 DNA 55 ASMAUL HAQUE KANSAT ARMY HQ 
শিমুল চাঁপাইনবাবগঞ্জ জেলার মনাকষার ইউনিয়নের চৌধুরীপাড়া গ্রামে জন্মগ্রহণ করেন। তার পিতার নাম মইন উদ্দিন আহমেদ যিনি সাবেক সংসদ সদস্য ও মাতার নাম রোকেয়া আহমেদ। শিক্ষাজীবনে তিনি রাজশাহী মেডিকেল কলেজ থেকে এমবিবিএস ডিগ্রি অর্জন করেন।

কর্মজীবন
--------

শিমুল শিক্ষাজীবন শেষ করে চিকিৎসা পেশায় যুক্ত হন। বর্তমানে তিনি রাজশাহী মেডিকেল কলেজ (রামেক) হাসপাতালের অর্থোপেডিক বিভাগের চিকিৎসক ও তার নিজ মালিকানায় ডলফিন ক্লিনিক নামে একটি হাসপাতাল রয়েছে।

রাজনৈতিক জীবন
-------------

সামিল উদ্দিন আহমেদ শিমুল ছাত্রজীবনে রাজনীতির সাথে যুক্ত হন। তিনি ছাত্রলীগের রাজশাহী মেডিকেল কলেজ শাখার সহ-সভাপতি ছিলেন। পরবর্তীতে বাংলাদেশ মেডিকেল অ্যাসোসিয়েশনের (বিএমএ) রাজশাহী জেলা শাখার যুগ্ম সাধারণ সম্পাদক নির্বাচিত হন। ২০০৯ সালে তিনি প্রথমবারের মতো আওয়ামী লীগের মনোনীত চেয়ারম্যান প্রার্থী হিসেবে শিবগঞ্জ উপজেলার চেয়ারম্যান পদে প্রতিদ্বন্দ্বীতা করেন। যদিও তিনি জামায়াতের প্রার্থী কেরামত আলীর কাছে পরাজিত হন। ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির শাহজাহান মিঞাকে পরাজিত করে চাঁপাইনবাবগঞ্জ-১ আসন থেকে সংসদ সদস্য নির্বাচিত হন। তিনি আওয়ামী লীগের চাঁপাইনবাবগঞ্জ জেলা শাখার যুগ্ম সাধারণ সম্পাদক হিসেবে দায়িত্ব পালন করছেন।

সমালোচনা
--------

২০১৪ সালের ২৯ জানুয়ারি শিমুলের মালিকানাধীন ডলফিন ক্লিনিকে চিকিৎসাধীন অবস্থায় একজন রোগী মৃত্যুবরণ করার পর তার বিরুদ্ধে চিকিৎসা অবহেলার অভিযোগে মামলা হলে ২৭ মার্চ তাকে কারাগারে প্রেরণ করা হয়। পরবর্তীতে আওয়ামী লীগ সমর্থিত স্বাধীনতা চিকিৎসক পরিষদের (স্বাচিপ) আন্দোলনের মুখে তাকে জামিন দেওয়া হয়।

তথ্যসূত্র
---------

1. 1 2 3  "চাঁপাইনবাবগঞ্জ-১: আ'লীগের সম্ভাব্য প্রার্থী ডা. শিমুল"। *যুগান্তর*। সংগ্রহের তারিখ ৩ জানুয়ারি ২০১৯।
2. ↑  "স্বাচিপ নেতা জেলে চিকিৎসা-রুদ্ধ রাজশাহী | কালের কণ্ঠ"। *কালের কণ্ঠ*। সংগ্রহের তারিখ ৩ জানুয়ারি ২০১৯।
3. ↑  "একাদশ সংসদ নির্বাচন"। *সমকাল*। ৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৯।
4. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
5. ↑  "জামিন পেলেন স্বাচিপ নেতা আহম্মেদ শিমুল"। *বাংলানিউজ২৪.কম*। সংগ্রহের তারিখ ৩ জানুয়ারি ২০১৯।
6. ↑  "স্বাচিপ নেতার 'মুক্তির আশ্বাসে' চিকিৎসক ধর্মঘট স্থগিত"। *বিডিনিউজ২৪.কম* (ইংরেজি ভাষায়)। ৩০ মে ২০২০ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৯।